அரிகேசரி மன்னருக்காக வலது தோளில் பூமியைச் சுமந்தபடி காட்சி தந்த க்ஷேத்ரம் திருவலவெந்தை என்று பெயர் பெற்றது. மாமல்லபுரத்திலுள்ள அந்தத் திருக்கோவிலில் திருவிடவெந்தை பெருமாளின் கண்ணாடிப் பிரதிபிம்பம் போல வலது தோளில் பூமிதேவியுடன் திருமால் காட்சி தருகிறார். அனைத்து உர்களுக்கும் தாயாக இருந்து அவர்களைச் சுமப்பவள் பூமிதேவி. அந்த பூமிதேவியை எப்போதும் தன் தோள்களில் சுமந்திருப்பதால் திருமால் ‘பூகர்ப:’ என்றழைக்கப்படுகிறார். அதுவே விஷ்ணு ஸஹஸ்ரநாமத்தின் 72-வது திருநாமம். “பூகர்பாய நமஹ” என்று தினமும் சொல்லி வரும் அன்பர்களின் உள்ளத்திலுள்ள பாரங்களை எல்லாம் எம்பெருமான் போக்கியருளுவான்.